
LA GATETA Y LO MASTÍ 

— M'obriren d'una trampa la portella, 
signantme que cassés un ratolí; 
m'hi atiaren després; jo era novella, 
y ab tot y ésser novella, me'l crospí. 
Llavoras tots, iquín modo d'aplaudf ! 

L'ensendemà trobí la gàbia oberta, 

y'l verderol pugnant per escapà'; 

lo devorí; ni temps de respirà'; 

mes tan bell punt sa mort fou descuberta, 

iquín odi à mil Tothom m'assarronà. 



8 



FELIP JACINTO SALA 



Sobre eix fracàs, durant una setmana, 
oculta en la cendrera, he meditat, 

y d'enuig y tristor, fins he plorat 

Si aixís se porta la justícia humana, 

^què s'han fet, donchs, las lleys de l'equitat? 

Un Mastí vell, d'esment y de malícia, 
— Gateta, — li digué, — conformació; 
sovint, en aquest món, d'hont ets no vicia, 
empunyan lo capritxo y la injustícia 
lo sagrat atribut de la rahó. — 



LA LLAGOSTA 

— Llagosteta, Llagosteta, 
{qui t'ha umplert lo cap de vent, 
que, tan arran com tu volas, 
ja't presums d'ardit aucell? 
— Es qu'imito als mals rimayres, 
que, sense enlayrarse gens, 
ja pretenen passar plassa 
de poetas eminents. — 




LO PARCER Y LA VACA 



La Vaca que possehía 

Blay, lo Parcer, 
de bon grat sempre li dava 

tota sa llet. 

Estacada, y en estable 

bò y escurat, 
la trista bèstia enmagría; 

Blay era avar. 
— Res de llàstima pe'is altres, 

— deya'l coquí; — 
qui reb molt y no don gayre 

ve que's fà rich. — 
Un jorn ab dos grapats d'herba 

n'entra al corral 
hont la Vaca defallia 

morta de fam. • 
Tement pèrdrela, s'alarma, 

s'hi penja al coll, 
— Pobreta meva, encoràtjat, 

— li diu plorós. — 
D'avuy avant, creume, hermosa, 

no't cal patir 
de pinso, sòrt que me'n vullas 

fins à desdir. — 
La Vaca, à qui repugnava 

tanta ficció, 
— Prou afalachs, — li contesta; — 

ja sé què vols: 

muny la escassa llet que'm queda, 

y, per pietat, 
que no'm juren los teus llabis 

més amistat. — 

* Eix Parcer es l' avarícia, 
r avarícia sense cor, 
qu'à sas víctimas las deixa 
no més qu'ab la pell y Tos. 



LA ESTRELLA 

Aquella pura Estrella que tant viva lluhía 

sopte caygué després, 
perdé per sa desditxa lo clar cel que tenía 

per no brillarhi més. 

Bellesa que en mal hora de son pudor s'oblida 

n'es mostra d'eix estel; 
es la Estrella cayguda dins lo fanch de la vida 

no té ni llum ni cel. 



LO LLAMP Y'L NÚVOL D'ISTIU 



Lo Llamp y'l Núvol, diu que renyían; 
també renyeixen los elements. 
— No cal que penses en igualarme, 
— encès de ràbia clamava aquell; — 
conjunt estèril de vapors fràgils, 
tens d'ésser sempre juguet del vent. 
Ni un punt sisquera pots reposarne; 
has de fer via per qu'ell t'empeny. 
Ton trist aspecte, tas negras ombras, 
son febles iras que ningú tem, 
y quan à impulsos de una alenada, 
desfet en pluja te vas fonent, 

fins eixa pluja, com tu lleugera, 
ni romp rescloses, ni omple torrents. 
Més brau y altívol, furient serpejo, 
. y enjego llamas de foch ardent; 
quant toco abruso; derroco alzinas; 
trossejo'ls cedres més corpulents; 
esfondro y cremo palaus y torres 
qu'aixecà un dia l'orgull superb; 
si vull, esberlo los murs ciclòpichs; 
si vull, fins tremen en sas arrels 
las aspres serras que gegantinas 
desafiavan al mateix cel. 
Quan jo desplego mas ruentas alas 
d'espant tremola tot l'univers, 
qu'al bell darrera de ma volada, 
los solchs que deixo son imponents: 
cendras, minas aterradoras, 
mort y plorallas, per tot arreu. 
— Calla, Llamp, calla, no proseguescas; 
fins jo tremolo d'oure ta veu. 
No vull ta glòria, — cridava'l Núvol;— 
no vull semblarte ni ser crudel. 
Quan vers la terra lo vent me porta; 
quan los camps rego fecondament; 

quan à doll brollan goig y abundància, 
en llochs hont l'aygua benigne estench; 
|còm los pagesos en mi celebran 
la benehida bondat de DeuI 
jQuína obra santa sembrar la ditxa! 
— Y ^què t'importa los goigs agens? 
Tos beneficis, ^quín premi alcansan? 
— Cumpleixo al manco lo meu deber; 
|Llamp, quan s'ocupan elevats sitis, 
es de justícia practicà'l bé! — 



LOS CARAMELLS 

En lo cor de l'hivern, sots la teulada, 
brillan trossets de glas; 

erts Caramells, que's tornan aygua clara, 
tantost lo sol los bat. 

Tots los falsos grans homes de la terra 

tenen un fí semblant; 
son gel que's fon al punt que'ls ilumina 

lo sol de la vritat. 



L'ASE Y LO CAVALL 

9 

Vora'l molí de vent, que llest voltava, 
f digué l'Ase al Cavall: 

— Aquestos espantalls en forma d'aspas 

me semblan ben extranys; 
là què empaytarse l'un derrera l'altre, 

si no s'atrapan may? 
Y ^quín bé fan, ni quin profit reportan 

ab tant de voltejar? 
— Segons suposa l'amo, eix armatosta 

serveix per moldre'l blat; 
així obté la farina — La farina 

se fà dins del casal, 

y això es de mur enfora; ^no coneixes 

qu'estàs desbaiatant? 
— Donchs ell, que semblant màquina goberna, 

sabrà sa utilitat; 
son us diu qu'es antich. — Y <això què proba? 

Com més antich menys val. 
— Bé, bé; lo que no entench no ho qüestiono. 

— Donchs jo ho vull disputar; 
perquè'ls homes, ab tot y sa supèrbia, 

fan grossos disbarats; 
y eix invent estrambòtich, no cal dirho, 

es dels més garrafals. — 

* 

Aixís, porfiat, sol discutirne l'Ase 

enfront de tot arcà; 
lo sabi, abans d'aventurà'un judici, 

s'estima més callar. 

LA PILOTA 

Doneu punxadas à la Pilota, 
veurèu si'n llansa de tempestats; 
donchs l'amor propi n'es vera imatge 
d'eixa Pilota que'l vent ha inflat. 



PERLAS Y OR 

Un passatjer al veure que al peu d'aspra montanya 

munió d'obrers intrèpits rompían durs penyals 

y fossos profundíssims obrían sota terra, 

à forsa de suadas y de constant treball: 

— íQuín il·lusori premi, digué, eixos homes buscan 

qu'aixís insensats Uuytan ab tan penós esfors? 

^Quína riquesa esperan, si tot es roca viva? 

— Nó, nó, — li respongueren; — això son minas d'or. — 

Lo viandant Uavoras, camina que camina, 

n'arriba à l'hora baixa ribera de la mar, 

3 



Digitized by Google 



l8 FELIP JACINTO SALA 

4 

y al ovirar atònit que ardits bussos se llansan 

serens en sos abismes, que may ningú ha sondat: 

— què eixos folls, — exclama,— per què en boja fal·lera 

provocan las onadas que roncan ab despit? 

^Per què per cullir sorra ò arreplegar petxinas 

en eixa inmensa fossa s'exposan d morir? 

—Millor empresa'ls guía,— uns pescadors contestan; — 

bravas estan las onas, plè de perills lo golf; 

no obstant, deixau que lluyten; prou saben ells de sobras 

qu'aquest mar espantable té perlas en lo fons. — 

Minayres de la Ciència, no abandoneu l'escoda; 
cultivadors de Uetras, no os defallesca'l cor; 
si esculls la mar ne tanca, també té ricas perlas; 
si la montanya es dura, també té minas d'or. 

LAS TULIPAS 

Que las Tulipas per seductoras 
la vista atrauhen, prou qu'es sabut; 
mes |malastrugasl son inodoras, 
son lo retrato, ben paregut, 
de las bellesas enganyadoras 
sense l'aroma de la virtut. 

LO LLOP Y L'ERISSO 

Des que sentí en la selva las petjadas 

y la farum del Llop, 
dintre sa closca d'afiladas puas 

s'amaga l'Erissó. 
— ^Per què t'armas aixís? ^Còm te malfías 

dels teus amichs millors? 
<No sabs que jo t'estimo?— diu la fera 

ab un accent melós. 
— Provist dels darts que la Natura'm dona, 

— l'animal et respon, — 

me previnch ab recel de las injurias 

de tots los malfactors. 
No es, doncas, de vosaltres que'm defenso; 

no, nó; bé os conech prou. 
Vostre instint carnicer, tan sols vos porta 

à devorar moltons. 
Tu'm brindas ta amistat. Rara finesa, 

que jo t'agraesch molt; 
mes tinch entès qu'es farsa entre vosaltres 

tan venerable nom. — 

A fè que'l Llop, qu'anava per cruspírsel, 
trobà bona llissó. 

. L'HORISONT 

L'Horisont, à totas horas, 
somriu al nostre davant; 
l'home'1 veu, l'admira, hi corra; 
mes no'l pot atènyer may. 
Es com la ditxa en la terra, 
tot rihent se va allunyant. 



L'ALIGOT 



Un Aligot altiu, cubert apenas 

de tendre plomissol, 
volgué enlayrarse fins à dalt dels núvols 
y allí esguardar de fit à fit lo sol. 

Sa mare li advertí: — Tan gran empresa 

en tu es temeritat; 
deixa créixer tas alas. — Impossible; 
jo vull atravessar la immensitat. — 
Y això dihent, espays se llansa, 

y quan Ve créu més fort, 
just, hont cercava llibertat y glòria, 
trobà, mesquí, 'Sa prematura mort. 

Si à esferas inmortals vols remuntarte 

(oh poeta novell! 
deixa créixer tas alas, ò t'aguarda 
la trista sòrt del desvalgut aucell. 



l'óliba y l' Àliga 

L'Oliba, environada de tenebras, 
fuig tota claredat, la llum Tofen; 
l'Àliga enlayra sa volada als núvols, 
cercant sedenta la claror del cel. 
L'Oliba n'es l'imatge del escèptich; 
l'Àliga*! símbol del fidel creyent. 



J 




LA CABRA Y LAS GRANOTAS 

Una Cabrela jpobre cabreta! 

caygué en mal hora dintre un estany, 

y las Granotas qu'allí vivían 

prest l'aculliren ab dalè gran. 

— Quédat, hermosa, quédat,— li diuhen,— 

qu'aquf ab nosaltres no hauràs cap dany, 

y lluny del home seràs ben lliure 

en aquest regne de pur cristall. — 

Mes la Cabreta, fent Tagrahida, 

de tal obsequi se va excusant; 

se'n ix ab manya: lo fanch del fondo 
no vol qu'enteli son vestit blanch. 

Aymas novicias, cors d'ignocencia, 
si vos atrauhen im£t»rs paranys, 
feu com la Cabra: fugiu depressa, 
que'l llot del vici no us taque may. 



LA SELVA 

— |Despayl — lo vulgo neci cridava à un ardit jove; — 
no entreu en eixa Selva, qu'espanta sa foscor; 
mireu qu'à totas horas fera serpent hi xiula, 
mireu que naixen punxas dessota de sas flors. — 
Mes ell, que lluny ovira, malgrat l'espès brancatge, 
lo brill de la ginesta qu'ab tant dalè ha buscat, 
afronta la serp brava, trepitja las espinas, 
y allà al fons de la Selva cull lo ramell daurat. 

La Ciència es eixa Selva; té punxas erissadas; 
té l'hidra de l'enveja que xiscla de rencor; 
però pe'ls cors que i'ayman y entre'ls perills la cercan, 
al fons de sas entranyas té sempre un ramell d'or. 

LO PASTOR Y LA CABRETA 



jPobre Cabreta! en un excés de fúria, 

sens mica de rahó, 
d'un colp de vara li rompé una banya 

Tempedernit Pasto*. 

Mes sopte, ell, comprenent sa malifeta, 

y al vèurela sufrí': 
— Si assò — deya — 's sabés en la masia 

jay desditxat de mi! 
Per Deu, per Deu, Cabreta, tu qu'ets bona, 

perdónam tant dur fet, 
y júram que, per l'amo, aquesta falta 

serà sempre un secret. — 
— Faré lo que tu vols; mes ^còm s'amaga 

un dany qu'es tant patent? 
iNo veus qu'encara que la llengua faccrille, 

mon front ho està dihent? — 

Parodiant lo fracàs de la Cabreta, 

se pot dir ab rahó: 
que falta que's comet aquí en la terra, 

no l' esborra'l perdó. 

L'HOME Y LA SERP 

LH'ome digué à la Serp: — Vibra de mala mena; 
si t'dono à beure llet ^perquè m'escups verí? 
— D'eix vici^ella respon, — ta rassa n'està plena; 
sempre l'ingratitut, s'ha comportat així. — 




L'AVARO Y LO RIU 

Un manantial puríssim brollava d'una serra, 

que destriantse alhora en brins de clar argent, 

los prats richs de floretas, los camps rublerts d'espigas, 

seguint son curs benèfich, regava abundantment. 

Ab cara secallona, mirada esporugida 
y vesta apedassada, vorera d'aquest Riu, 
un miserable Avaro, tot estrenyent la bossa 
de doblas d'or prenyada, estàs paraulas diu: 

— ^Per què'l caudal no servas de tas fecondas linfas? 
íPer què, prudent, no cavas dessota d'aquest mont 

un ample receptacle, desanlhi las riquesas 

qu'ab pròdiga abundància tan mal llensadas son? 

Si tancas eixas ayguas y en ellas t'enmirallas, 
te gosaràs, como goso contant jo'ls meus escuts; 
los camps y las florestas, per quins tant te corsecas, 
dseràn per tu altra cosa qu'un cau d'ingratituls? 

Jo almoyna per los pobres? Que tresquen y feynejin; 
massa suors me costa lo poch qu'he arreplegat; 
segueix mos consells sabis, riuhet; |tot pe'l bé propil 
— Consells d'un egoista. |Qué poca caritat! 

No vulla Deu qu'imiti tas obras inhumanas. 
iFer mos tresors estèrils? ] Malaguanyats tresorsl 
Jo deixo qu'à doll corren y calmen las miserias 
que'l sech istiu escampa ab sos ardents calors. 

Y quan las flors esclatan y las espigas granan, 
y quan en mi s'abeuran los tendres moixonets, 
mogut d'orgull ben noble, mormolo d'alegria, 
y'm sembla un excels trono mon bell llit de palets. 

Sens mi, jlassetas plantas de set se morirían; 
gojós sangro mas venas, las obro à grat sient; 

quan tornaràn las plujas, en santa recompensa, 
per cada gota d'aygua lo cel me'n darà cent. — 

LO DIABLE Y LA GELOSIA 

—Só germà dels angelets, — 
clamava ab orgull lo Diable. 
— Mes ells son sers celestials, 
fidels missatgers de gràcia, 
y tu ets lo mal esperit, 
autor de dols y de llàgrimas. 

— Só germana del amor, — 

la Gelosia exclamava. 

— L'amor té origen diví; 

tu tens d'infern las entranyas; 

tu't nudreixes de rencors; 

tu vius de crims y venjansas. — 

Si be's calcula, <no es cert 
que tenen bona semblansa 
la Gelosia y l'amor 
ab lo Diable y los àngels? 




LO LINCE Y LO TALP 

m 

— Solitari nit y dia, 
no fent més que vegetar, 
y bò y ceguet, ^còm pots viure? 
— li deya lo Lince al Talp. — 
Jo tinch la vista tant fina, 
que de lluny tot ho veig clar, 
mentres que tu, fins ignoras 
lo que passa al teu costat; 
jsi en aquest món tu vegeses 
las injusticias que's fan! 
L'esparver cassa d Talòs a; 
la guineu degolla'l gall; 

l'aranya escanya à la mosca; 
la gata's menja al pardal; 
lo llop estripa l'ovella, 
assedegat de sa carn; 
y la fura, perque'l matin, 
trau lo cunillet del cau; 
y'l tigre, totas las bestias 
devora ab sanya infernal; 
la ballena, tots los peixos; 
l'àliga, totas las aus; 

després l'home — Calla, Lince, 

ja sé prou iniquitats. 

Si això passa en mar y en terra; 

si això's veu en los espays, 

més bé visch aquí dessota, 

solitari en lo meu cau. 

No vull tos ulls agudíssims, 

que descubreixen tants mals. 

Deu conservi ma ceguera. 

Ja estich content d'ésser talp — 




L'ANYELLETA Y LO CAVALL 

- 

La tendre Anyelleta, fugint del remat, 

morí trossejada pe'ls peus del Cavall; 

aquest no'n té culpa: fou sols un etzar; 

mes, culpa ò no culpa, bé prou que se'n plany. 

— Aixís que la pobre creuhava la vall, 

furient, casi cego, passí galopant; 

de sopte ensopego; sentir crech un jayl; 

detinch ma carrera; jDeu meu! ja era tart: 

|la trista Anyelleta n'estava espirant! 

Després d'aquell dia, may més he trobat, 

ni bri de sossego, ni gota de pau.— 

Lo Llop, que l'escolta, li diu al Cavall: 

— Y déixat d'escrúpols, no sias estrany; 

{matar bestiolas? això ho faig tot l'any; 

corral que saquejo, jay pobre corrall 

ja't dich qu'al sortirne no hi canta cap gall. 

{Las víctimas ploran? plorèu; això ray; 

jo vaig à la meva, m'atipo de carn. 

Si vens à ma cova, veuràs quin aixam 

de frescas despullas, de pells d'animal, 

de plomas per terra, de tacas de sanch. 

Y res m'acongoixa; si só criminal, 

no't cregas que'm pesi; m'estich revenjant 

de la guerra crua que'ls homes me fan. 

Mes jeyl també vetllo, perquè al cap de vall, 

qui viu de rapinya deu ser vigilant. 

Feréstech, carnívol ans qu' ésser honrat, 

y'l cuch rosegayre no'l sento jo pas.— 

Lo poltro contesta, tan trist com irat: 

— ^Es dir que'ls escrúpols son més ò menys grans 

segons la conciencia que resta al culpat? 

{Pe'ls cors més infames, ni pena ni dany? 

iLley trista! — Donchs mira: segueix lo meu plan. 

— Jo inich? Ans de serho, que'm creme un mal llamp. — 

Ja heu vist còm parlavan lo bo y lo malvat; 

escrit cad'hú porta son do natural: 
lo Llop vil cinisme, noblesa'l Cavall. 

* * 

LA ROSA 

N'Elvireta, qu'avuy, ajogassada, 

trasquejava pe'ls camps, de bon matí, 

una rosa de llàgrimas banyada 

vegé gonxarse, y ab amor cullí. 

Per llevar la rosada que la mulla, 

llavors ab viva forsa l'agità; 

la flor, tot cayent l'aygua, se desfulla 

y la nena, ignocent, vinga plorà*. 

— Filleta del meu cor, — digué sa mare, — 

lo teu zel carinyós fou imprudent; 

més flayrosa eixa flor seria encara 

secada al dols calor del sol naixent. — 

A voltas al tocar una ferida 
s'encona més. Bé y dany corren ensemps. 
Hi hà dolors amargufssims en la vida 
que sols s'emporta tart l'ala del temps. 




LO TIGRE Y L'ESQUIROL 

Viu, alegre, estordit, dalt d'una alizna 

trasteja l'Esquirol, 
mentrestant qu'ajagut, sota del arbre, 

lo Tigre dorm. 
De sopte,'l pobre animalet rellisca 

y cau, per sa dissort, 
demunt lo Tigre, que, rugint feréstech, 

s'aJsa d'un bot. 
Quan l'Esquirol se veu devant la fera, 

tot tremolant de por, 
las mans encreuha, s'agenolla y clama: 
— {Pietat, senyor! 

— iMiserable! Si sabs que may sossego, 

iper què torbas ma son? 
Vuy ta imprudència't costarà la vida. 

— |Príncep, perdól — 
Lo Tigre'l mira y son despit enfrena. 

—Te'l concedeixo, donchs, 
ab una condició. — Digaume quina; 

vos plauré en tot. 
— Que'm digas lo secret d'eixa alegria 

que fà tant bells tos jorns, 
que't fa sempre saltar de branca en branca 

tant joguinós; 
que'm digas lo per què mon cor s'umplena 

d'aquesta gran tristor 
que nit y dia sempre' m neguiteja 

y'm té febrós. 
,jPer què jo m'aburreixo y tu disfrutas? 

^Què'm val ser poderós? 
— Si'm trobés dalt l'alzina os ho diria. 

— Tórnahi. — Ja hi soch. 
No sé si estich segur sobre eixa branca; 

fins desd'aquí os tinch por. 
— Revèlam la vritat, y enllesteix prompte; 
menos rahons. 

—Las febles bestioletas de ma rassa 

son ignocents com jo: 
la ignorància del mal es nostra ciència; 

ella'ns fà bons. 
Vos cerqueu, sanguinari, entranyas vivas 

per devorar feròs; 
jo del fruyt y la fulla que recullo 

ne dono à tots. 
Vos pe'ls remordiments que vos acossan 

vetlleu sense repòs; 
jo, ab la conciencia neta, sempre'm gronxo 

en somnis d'or. 
Vos aborriu; jo en estimar al pròxim 

xifro tot lo meu goig. 
Fer bé en la terra es la suprema ditxa; 

donchs feulo vos. 
La virtut es font dolsa d'alegria; 

l'amor sol trobà'amor. 
Eixa moral me la ensenyà mon pare. 
Príncep, seguiula: es la moral del cor. — 

Malgrat semblants consells, avuy lo Tigre 
encara es sanguinós. 

Bé prou l'adagi ho diu: «Geni y figura, 
fins à la mort.» 

1/ETZEVARA 

— Malhaja ma sòrt avara; 

à totas vos veig florf , 

y jo no tinch flor encara. — 

Això'ls hi diu TEtzevara 

à las plantas del jardí. 

Y aixís deu anys, indiscreta, 

segueix malehint sa sòrt, 

y als deu anys, per sa dissort, 

obté una sola floreta, 

y ab la floreta la mort. 

Aytal febre embriagadora 
bé podeu dir qu'à tot'hora 
abrusa al home també, 
puix sovint lo cor anyora 
allò que menys li convé. 

